MUNICIPIUL CRAIOVA

CONSILIUL LOCAL AL MUNICIPIULUI CRAIOVA

                                                   HOTĂRÂREA NR. 258
privind repartizarea, în vederea închirierii, a locuinţei situată în municipiul Craiova, str.22 Decembrie 1989, bl.12, sc.3, ap.16
Consiliul Local al Municipiului Craiova întrunit în şedinţa ordinară din data de 30.07.2015;
Având în vedere raportul nr.104602/2015 întocmit de Direcţia Fond Locativ şi Control Asociaţii de Proprietari prin care se propune repartizarea, în vederea închirierii, a locuinţei situată în municipiul Craiova, str.22 Decembrie 1989, bl.12, sc.3, ap.16 şi rapoartele comisiilor de specialitate ale Consiliului Local al Municipiului Craiova nr.221, 222, 223, 225 şi 226/2015;


În conformitate cu prevederile art.48 din Legea Locuinţei nr.114/1996, republicată,  modificată şi completată, art.30 din Hotărârea Guvernului nr.1275/2000 privind aprobarea Normelor metodologice pentru punerea în aplicare a prevederilor Legii locuinţei nr. 114/1996,  art.15 din Ordonanţa de Urgenţă a Guvernului nr.40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe, modificată de Ordonanţa de Urgenţă a Guvernului  nr.68/2006, Legii nr.213/1998 privind proprietatea public şi regimul juridic al acesteia şi Capitolul V, Titlul IX – Cod Civil;

          În temeiul art.36, alin.2, lit. d coroborat cu alin.6, lit. a, pct. 17, art.45 alin. 3, alin.61 alin.2 şi art.115, alin.1, lit.b din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă stabilirea destinaţiei de locuinţă socială a imobilului situat în municipiul Craiova, str.22 Decembrie 1989, bl.12, sc.3, ap.16, proprietate privată a municipiului Craiova, compus din 2 camere în suprafaţă de 22,41 mp. şi dependinţe în suprafaţă de 4,60 mp.
Art.2. Se aprobă trecerea din proprietatea privată a municipiului  Craiova şi administrarea Regiei Autonome de Administrare a Domeniului Public şi Fondului Locativ Craiova, în proprietatea publică a municipiului Craiova şi administrarea Regiei Autonome de Administrare a Domeniului Public şi Fondului Locativ Craiova, a bunului imobil identificat la art.1 din prezenta hotărâre.

Art.3. Se aprobă repartizarea, în vederea închirierii, către Băldău Gheorghiţa, a locuinţei sociale, situată în municipiul Craiova, str.22 Decembrie 1989, bl.12, sc.3, ap.16.

Art.4.  Se stabileşte chiria lunară pentru imobilul prevăzut la art.1 din prezenta hotărâre în cuantum de 50,95 lei+TVA (24%).
Art.5. Contractul de închiriere al locuinţei prevăzută la art.1 va fi încheiat de către Regia Autonomă de Administrare a Domeniului Public şi Fondului Locativ Craiova.
Art.6. Pe data prezentei hotărâri, se modifică în mod corespunzător Hotărârile Consiliului Local al Municipiului Craiova nr.147/1999 referitoare la însuşirea inventarului  bunurilor care alcătuiesc domeniul public al municipiului Craiova, nr.522/2007 referitoare la inventarului bunurilor care alcătuiesc domeniul privat al municipiului Craiova, nr.80/2006  referitoare la darea în administrarea Regiei Autonome de Administrare a Domeniului Public şi Fondului Locativ Craiova, a unor bunuri ce aparţin domeniului public al municipiului Craiova şi nr.282/2008 referitoare la darea în administrarea Regiei Autonome de Administrare a Domeniului Public şi Fondului Locativ Craiova, a unor bunuri ce aparţin domeniului privat al municipiului Craiova.
Art.7. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Fond Locativ şi Control Asociaţii de Proprietari, Direcţia Economico-Financiară şi Regia Autonomă de Administrare a Domeniului Public şi Fondului Locativ Craiova  vor aduce la îndeplinire prevederile  prezentei hotărâri.

